Palkollisen laulu
Jos palkallakin palvelen,
 en ole minä orja,
 tarkasti työni täyttelen
 ja olen nöyrä, norja.

 Myös herrat töihin myöndyvät
 tavalla taidollisten;
 palkasta hekin hyötyvät
 kuin parvi palkollisten.

 Siis syystä töille taivutan
 ja tahdon taitavasti,
 valittamata vaivutan
 huoletkin huokeasti.

 Isändä ombi oikea
 ja saapi arvon siitä,
 emännän laatu lauhkea;
 monesti muistan niitä.

 Jaa, oikeus ja lauhkeus
 onneksi ovat kaksi;
 ei ruostu niistä rakkaus,
 vaan sydän on kuin vaksi.

W. s.

Jaakko Juteini
Runot